./data/phi0914/phi00127/phi0914.phi00127.perseus-lat2.xml
Titus Livius (Livy)
Fabius consul oppidum in Sallentinis       Manduriam vi cepit; ibi ad tria milia  hominum capta et ceterae praedae aliquantum  inde Tarentum       profectus in  ipsis faucibus portus posuit castra  naves quas  Laevinus  tutandis commeatibus habuerat partim       machinationibus onerat apparatuque moenium oppugnandorum, partim tormentis et       saxis omnique missilium telorum genere instruit, onerarias quoque, non eas  solum quae remis agerentur,  ut alii       machinas scalasque ad muros ferrent, alii procul ex navibus volnerarent moenium       propugnatores  hae naves ab aperto mari ut  urbem adgrederentur instructae parataeque       sunt; et erat liberum mare classe Punica, cum Philippus oppugnare Aetolos       pararet, Corcyram tramissa  in Bruttiis interim Cauloniae oppugnatores sub adventum  Hannibalis, ne opprimerentur, in tumulum a praesenti impetu tutum, ad       cetera inopem, concessere